VI 
sin illustrantes. E. H. Wbbero denique, Prof. Lipsiensi Excellentissimo mihique amicis- 
simo nonnullas delineationes debeo, ex quibus , qua ratione yasa in placenta disposita sint, 
elucet. Aliae figurae, quas antea nonnisi adumbratas servaram, nunc perfecte depictae 
prostant. Neque vero desunt icones imitatae, quas ut ceteras supplerent, inprimis autem ut 
cum iis comparari possent, addi curavi ex operibus et commentationibus Baerii, Bojani, 
CosTii, Huschkii, Joh. MiiiiLERi, Richardi Owenii. Tabulae omnes ex delineationibus 
recens factis compositae atque aeri incisae sunt a Bruchio, sculptore Norimbergensi ce- 
leberrimo, qui quanta fuerit fide, industria atque arte in exsequendo munere, neminem 
opinor fugiet. Ego vero et delineandi et sculpendi opera ita moderatus sum, ut pio 
iconum in rebus repraesentandis integritate fidem meam obligare possim. 
Praeterea delineationibus ad vivum expressis plures addidi fictas aliasque figuias 
schemata potius praebentes. Quam quidem argumenti tractandi methodum, eamque prout 
res suadebat mutatam principiis Physiologiae morphologicis demonstrandis proficuam fore 
lubenter spero. 
Post eum quem nunc olfero fasciculum duos adhuc editurus sum, quorum alter sex 
alter septem tabulas continebit. Quemadmodum autem primus fasciculus suam quasi^ pro- 
vinciam obtinet, cui dilucidandae constitutus sit, ita secundus doctrinas de haematosi, re- 
spiratione, sanguinis circuitu ac secretione, omnem igitur nutritionis processum, tertius 
autem organa sensns et motus erit illustraturus. 
Jam nihil superest nisi ut Te, Amice pie Coeende, omni qua par est reverentia ite- 
rum allocutus, et Te et medicorum eos, quorum interest res utilissimas et gravissimas do- 
ceri, rogem etiam atque etiam, velitis hasce tabulas benigno judicio excipere et quidquid 
in iis fuerit peccatum, id rei ipsius difficultate excusatum habere. Cum nondum exstet 
iconum collectio Morphologiam physiologice tractatam illustians, neutiquam mihi videor 
operam perdidisse; quae vero praestiterim, quae minus recte apteque fecerim, judices 
sint harum rerum periti atque experti; inter quos Tu, \iR Illustrissime, mihi eris ex- 
spectatissimus. 
Eiiangae, d. xviii. Decembr. mdcccxxxviii. 
Insignis Tui Nominis 
cultor observantissimus 
JR. IVuunev*. 
